**ΕΠΙΣΚΕΠΤΗΣ**

**ΕΓΓΡΑΦΗ ΚΑΙ ΠΡΩΤΗ ΑΔΕΙΑ ΠΡΟΣΩΡΙΝΗΣ ΔΙΑΜΟΝΗΣ**

**ΑΝΑΝΕΩΣΗ ΑΔΕΙΑΣ ΠΡΟΣΩΡΙΝΗΣ ΔΙΑΜΟΝΗΣ**

|  | **ΕΓΓΡΑΦΟ** |
| --- | --- |
|  |  |  |
| **ΜΕΤΑ ΤΗΝ ΑΦΙΞΗ ΤΟΥ ΥΠΗΚΟΟΥ ΤΡΙΤΗΣ ΧΩΡΑΣ** |
|  | Αντίγραφο έγκυρου διαβατηρίου ή άλλου ταξιδιωτικού εγγράφου, με διάρκεια ισχύος που να καλύπτει τουλάχιστον τρεις (3) μήνες πέραν της αιτούμενης διάρκειας διαμονής. |
|  | Αντίγραφο σελίδας διαβατηρίου ή άλλου ταξιδιωτικού εγγράφου όπου φαίνεται η τελευταία άφιξη στη Δημοκρατία και η θεώρηση εισόδου (όπου εφαρμόζεται). |
|  | Πρωτότυπο Πιστοποιητικό Λευκού Ποινικού Μητρώου από τη χώρα προέλευσης ή διαμονής, αν ο αιτητής διαμένει σε χώρα άλλη από τη χώρα προέλευσης, με δεόντως επικυρωμένη επίσημη μετάφραση στα ελληνικά ή αγγλικά ΜΟΝΟ για 1η Άδεια. |
|  | Πρωτότυπα αποτελέσματα ιατρικών αναλύσεων αίματος, που να αποδεικνύουν ότι ο υπήκοος τρίτης χώρας δεν πάσχει από ηπατίτιδα Β, και Γ, HIV, σύφιλη, καθώς και ακτινογραφία θώρακος για φυματίωση με γνωμάτευση ιατρού, σφραγισμένες από ειδικό ιατρό από την Κυπριακή Δημοκρατία ΜΟΝΟ για 1η Άδεια.  |
|  | Πρωτότυπη εγγυητική επιστολή τραπεζικού ιδρύματος **δεκαετούς διάρκειας**, για κάλυψη πιθανών εξόδων επαναπατρισμού επ’ ονόματι του αιτητή από δικό του τραπεζικό λογαριασμό στη Δημοκρατία. Στην ανανέωση προσκομίζεται το αντίγραφο. |
|  | Πιστοποιητικό Ασφάλισης Υγείας για την Ιατροφαρμακευτική περίθαλψη που να καλύπτει ενδονοσοκομειακή και εξωνοσοκομειακή περίθαλψη και μεταφορά σορού (σχέδιο Α).  |
|  | Τίτλος ιδιοκτησίας/αγοραπωλητήριο έγγραφο κατατεθειμένο στο κτηματολόγιο ή ενοικιαστήριο έγγραφο καταλύματος (χαρτοσημασμένο, όπου εφαρμόζεται), δεόντως πιστοποιημένα. Κατά την πρώτη άδεια προσκομίζεται το πρωτότυπο έγγραφο μαζί με ένα αντίγραφο.Στην ανανέωση προσκομίζεται το αντίγραφο.ήΔήλωση φιλοξενούντος για παροχή κατάλληλου χώρου διαμονής (όπου εφαρμόζεται). |
|  | Αποδεικτικά στοιχεία ότι ο αιτών διαθέτει επαρκείς και σταθερούς πόρους, όπως αναλύεται πιο κάτω, που προέρχονται από σταθερό ή ικανοποιητικό εισόδημα του αλλοδαπού **εκτός** Δημοκρατίας. Εισόδημα περιλαμβάνει μισθό, σύνταξη, καταθέσεις σε τραπεζικό λογαριασμό στο εξωτερικό, ενοίκια, μερίσματα, τόκους καταθέσεων ή κατ’εξαίρεσιν από μερίσματα από εταιρεία στη Δημοκρατία (με βεβαίωση του Λογιστή της Εταιρείας ότι δεν λαμβάνει οποιοδήποτε μισθό από την θέση του) ή ενοίκια στη Δημοκρατία, ή από εισοδήματα στον τραπεζικό λογαριασμό του στη Δημοκρατία από μισθό από προηγούμενη εργασία του σε εταιρεία ξένων συμφερόντων.  |
|  | Αναλυτική κατάσταση κίνησης τραπεζικού λογαριασμού σε χρηματοπιστωτικό ίδρυμα στη Κυπριακή Δημοκρατία, των τελευταιων 12 μηνών όταν πρόκειται για ανανέωση ή από την ημερομηνία ανοίγματος του λογαριασμού όταν πρόκειται για πρώτη άδεια, όπου παρουσιάζονται τα εμβάσματα εξωτερικού επ’ ονόματι του αιτητή τα οποία συνολικά δεν θα πρέπει να είναι λιγότερα από €2.000 μηνιαίως ή €24.000 ανά έτος για ένα άτομο. Το ποσό αυτό αυξάνεται κατά 20% για τον/την σύζυγο και κατά 15% για κάθε τέκνο. Για σκοπούς υπολογισμού του ποσού, δεν θα λαμβάνονται υπ’ όψιν τα εμβάσματα προς το εξωτερικό ή σε τρίτα πρόσωπα. Κατά την πρώτη άδεια γίνεται δεκτό και έμβασμα ή κατάθεση μετρητών τουλάχιστον €10.000. Σε περίπτωση κατάθεσης μετρητών να παρουσιάζεται η Δήλωση μετρητών στο τελωνείο (cash declaration).Σημειώνεται ότι κατά την υποβολή της αίτησης για ανανέωση της άδειας επισκέπτη, θα πρέπει, σε κάθε περίπτωση, το υπόλοιπο στο λογαριασμό να μην είναι λιγότερο των €6.000, το οποίο αντιστοιχεί σε εισοδήματα τριών μηνών, ανεξαρτήτως του μεγέθους της οικογένειας. Για σκοπούς υπολογισμού των επαρκών πόρων, η κατάσταση κίνησης του τραπεζικού λογαριασμού θα συνοδεύεται από:(α) υπεύθυνη δήλωση του συντηρούντος για τον αριθμό των μελών της οικογένειάς του τα οποία θα συντηρεί στην Δημοκρατία και (β) συνοπτική κατάσταση εισοδημάτων. |
|  | Πρωτότυπο πιστοποιητικό γάμου δεόντως επικυρωμένο/πιστοποιημένο και μεταφρασμένο στην ελληνική ή αγγλική γλώσσα (όπου εφαρμόζεται).Κατά την πρώτη άδεια προσκομίζεται το πρωτότυπο έγγραφο μαζί με ένα αντίγραφο.Στην ανανέωση προσκομίζεται το αντίγραφο.  |